دونیانین ان چوخ قازانان مشهورو آمریکا‌لی اویونچو، یاپیمچی و رپ موسیقیچی‌سی سین کامبز ...
آمریکا‌نین ایش دونیاسی و اقتصاد ژورنا‌لی فوربس، دونیانین ان چوخ قازانان 100 مشهور شخصیتینی آچیقلادی.
فوربسین هر ایل تشکیل ائتدیگی مشهورلار لیسته‌سینده، "دیدی" لقبی ایله تانینان آمریکا‌لی اویونچو، یاپیمچی و رپ موسیقیچی‌سی سین کامبز، ژوئن 2016 - ژوئن 2017 دؤورونده 130 میلیون د‌لارلیق گلیر الده ائده‌رک ذیروه‌ده یئر آلدی.
بو دؤورده آمریکالی موسیقیچی و اویونچو بیونسه 105 میلیون د‌لار ایله ایکینجی، هری پوتر کیتاب سریسی‌نین یازیچی‌سی ج.ک. راولینگ 95 میلیون د‌لار گلیرله اوچونجو سیرادا یئر آلدی.
عینی دؤورده کانادا‌لی مغنی دراک 94 میلیون د‌لار گلیرله دؤردونجو، پرتغالیلی فوتبالچی کریستیانو رونالدو دا 93 میلیون د‌لار الده ائده‌رک بئشینجی اولدو.
بو دؤورده دونیانین ان چوخ قازانان 100 مشهورونون اوچده بیرین‌دن چوخونون آمریکادا اولدوغو بیلدیریلیرکن، لیسته‌ده‌کی مشهورلارین یوزده 20سی‌نین آوروپا، یوزده 5نین ده آسیا قاره‌سین‌دن اولدوغو معلوماتی پایلاشیلدی.
فوربس، دونیانین ان زنگین 100 مشهورونون بو دؤورده الده ائتدیک‌لری توپلام گلیرین ایسه تخمینا 5 میلیارد 150 میلیون د‌لار اولدوغونو آچیقلادی.
